Η **Ποδοσφαιρική Ομοσπονδία Κατάρ** (αραβικά: الاتحاد القطري لكرة القدم, αγγλικά: *Qatar Football Association*, QFA) είναι το όργανο διοίκησης του ποδοσφαίρου στο Κατάρ. Εδρεύει στη Ντόχα και είναι μέλος της AFC. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Κατάρ.

Τα επαγγελματικά πρωταθλήματα της χώρας διοργανόνωνται από την Qatar Stars League υπό την εποπτεία της Ποδοσφαιρικής Ομοσπονδίας Κατάρ.

Ιστορία
-------

Η έλευση του ποδοσφαίρου στο Κατάρ χρονολογείται από το έτος 1948, συνοδευόμενη από την άφιξη πετρελαϊκών εταιρειών. Η δημοτικότητα του νέου παιχνιδιού επεκτάθηκε αμέσως, γεγονός που οδήγησε στην ίδρυση της Αλ Νατζάχ, η οποία αποτέλεσε τον πρώτο ποδοσφαιρικό σύλλογο της χώρας το 1950.

Υπό την αιγίδα της Qatar Oil Company (μετέπειτα QatarEnergy), η πρώτη ποδοσφαιρική διοργάνωση που έγινε ποτέ στο Κατάρ πραγματοποιήθηκε στην πόλη Ντουχάν. Παρά τη συμμετοχή πολλών ομάδων της Ντόχα – συμπεριλαμβανομένης της Αλ Νατζάχ – η διοργανώτρια ομάδα της Ντουχάν κατάφερε να κατακτήσει το τρόπαιο Ιζαντίν του 1951. Η Qatar Oil Company αντικατέστησε την παλιά διοργάνωση με μια νέα, το Κύπελλο Πουκέτ, το οποίο ξεκίνησε κατά τη διάρκεια της περιόδου του 1957, όπου η Αλ Νατζάχ κατέκτησε το κύπελλο για πρώτη φορά στην ιστορία της.

Η Ποδοσφαιρική Ομοσπονδία Κατάρ ιδρύθηκε το 1960 με σκοπό την οργάνωση και διοίκηση του ποδοσφαίρου στο Κατάρ. Προσχώρησε στην Παγκόσμια Ποδοσφαιρική Ομοσπονδία το 1972. Η ομοσπονδία διοργάνωσε το πρώτο πρωτάθλημα του Κατάρ την περίοδο 1972–73. Η ένταξή της στην Ασιατική Συνομοσπονδία Ποδοσφαίρου έγινε το 1974.

Το πρώτο γήπεδο με γρασίδι στην περιοχή του Κόλπου ήταν το Στάδιο της Ντόχα, το οποίο εγκαινιάστηκε το 1962. Το Διεθνές Στάδιο Καλίφα κατασκευάσθηκε από το κράτος του Κατάρ τη δεκαετία του 1970 για να λειτουργήσει ως το εμβληματικό αθλητικό στάδιο της χώρας. Από το 2003 έως το 2017, το στάδιο ανακαινίστηκε και επεκτάθηκε. Ο τελικός του Κυπέλλου του Εμίρη διεξήχθη εκεί το 2017. Το 2022 έμελλε να φιλοξενήσει τους αγώνες του Παγκοσμίου Κυπέλλου.

Το 1988 και το 2011, το Κατάρ φιλοξένησε το Ασιατικό Κύπελλο, το οποίο είναι το μεγαλύτερο ποδοσφαιρικό γεγονός στην ήπειρο.

Το Κατάρ φιλοξένησε το Κύπελλο Αραβικού Κόλπου το 1976, το 1992 και το 2004, τη μεγαλύτερη ποδοσφαιρική διοργάνωση για εθνικές ομάδες στην περιοχή το 1992 και το 2004. Το 2014, το Κατάρ σήκωσε το τρόπαιο για τρίτη φορά αφού κέρδισε στον τελικό τη διοργανώτρια Σαουδική Αραβία.

Στις 13–28 Απριλίου 1995, το 10ο Παγκόσμιο Πρωτάθλημα Νέων της ΦΙΦΑ πραγματοποιήθηκε στη Ντόχα, το οποίο κέρδισε η Αργεντινή.

Το 2019 και το 2020, το Κατάρ φιλοξένησε το Παγκόσμιο Κύπελλο Συλλόγων της ΦΙΦΑ.

Από τις 30 Νοεμβρίου έως τις 18 Δεκεμβρίου του 2021, το Κατάρ φιλοξένησε το Αραβικό Κύπελλο του 2021. Δεκαέξι αραβικές ομάδες αγωνίστηκαν στα στάδια που προορίζονταν για το επόμενο Παγκόσμιο Κύπελλο. Στους ημιτελικούς, το Κατάρ έχασε από τη μελλοντική πρωταθλήτρια Αλγερία αλλά νίκησε την Αίγυπτο με 5-4 στα πέναλτι στα πλέι οφ της 3ης θέσης για να εξασφαλίσει την τρίτη θέση στο Αραβικό Κύπελλο.

Το Κατάρ φιλοξένησε επίσης το Παγκόσμιο Κύπελλο του 2022. Η διοργάνωση διεξήχθη από τις 20 Νοεμβρίου έως τις 18 Δεκεμβρίου 2022. Ωστόσο, η οικοδέσποινα ηττήθηκε στους 3 αγώνες της φάσης των ομίλων (από Εκουαδόρ, Σενεγάλη και Ολλανδία, αντίστοιχα) και έγινε η πρώτη ομάδα που αποκλείστηκε από αυτό το Παγκόσμιο Κύπελλο.

Το Κατάρ ανέλαβε τη διεξαγωγή της διοργάνωσης του Ασιατικού Κυπέλλου του 2023.

Λογότυπο
--------

Η Ποδοσφαιρική Ομοσπονδία Κατάρ έχει χρησιμοποιήσει κατά καιρούς διάφορα λογότυπα ως διακριτικά σήματα. Το 2013, υλοποιήθηκε σχέδιο αναφορικά με την οπτική ταυτότητα του οργανισμού. Το 2020, με αφορμή την υποψηφιότητα για την ανάληψη της διοργάνωσης του Ασιατικού Κυπέλλου το 2027, παρουσιάστηκε ένα νέο λογότυπο.

Παραπομπές
----------

1. ↑  «Football». Αρχειοθετήθηκε από το πρωτότυπο στις 6 Φεβρουαρίου 2015. Ανακτήθηκε στις 24 Σεπτεμβρίου 2021.
2. ↑  «The Beginning». 5 Νοεμβρίου 2020. Ανακτήθηκε στις 11 Ιουνίου 2021.
3. ↑  «Qatar - List of Cup Winners». 23 Δεκεμβρίου 2020. Ανακτήθηκε στις 11 Ιουνίου 2021.
4. ↑  «Qatar Stars League History, Structure and Total Teams». 17 Σεπτεμβρίου 2019. Ανακτήθηκε στις 8 Ιουλίου 2021.
5. ↑  «AFC BARS ISRAEL FROM ALL ITS COMPETITIONS». *Reuters*. The Straits Times. 16 Σεπτεμβρίου 1974.
6. ↑  «2022 FIFA World Cup host Qatar a rising football power». 5 Αυγούστου 2020. Ανακτήθηκε στις 6 Μαρτίου 2022.
7. ↑  «Khalifa Stadium Renovation». Ανακτήθηκε στις 18 Ιουνίου 2021.
8. ↑  «Asian Cup 1988 Qatar». Ανακτήθηκε στις 22 Ιουνίου 2021.
9. ↑  «Qatar awarded 2011 Asian Cup hosting rights». 28 Ιουλίου 2007. Ανακτήθηκε στις 22 Ιουνίου 2021.
10. ↑  «Saudi Team». Ανακτήθηκε στις 24 Ιουνίου 2021.
11. ↑  «FIFA World Youth Championship Qatar 1995». Αρχειοθετήθηκε από το πρωτότυπο στις 19 Οκτωβρίου 2020. Ανακτήθηκε στις 25 Ιουνίου 2021.
12. ↑  «FIFA Council appoints Qatar as host of the FIFA Club World Cup in 2019 and 2020». 3 Ιουνίου 2019. Ανακτήθηκε στις 11 Νοεμβρίου 2022.
13. ↑  «Bringing together the best talent from across the region». Ανακτήθηκε στις 19 Νοεμβρίου 2021.
14. ↑  «Qatar prepares for Arab Cup». 14 Νοεμβρίου 2021. Ανακτήθηκε στις 19 Νοεμβρίου 2021.
15. ↑  «Qatar beats Egypt to clinch third place at FIFA Arab Cup 2021». 18 Δεκεμβρίου 2021. Ανακτήθηκε στις 20 Ιανουαρίου 2023.
16. ↑  «FIFA World Cup 2022 facts». 12 Οκτωβρίου 2022. Ανακτήθηκε στις 16 Οκτωβρίου 2022.
17. ↑  «Qatar will host a World Cup but not as we know it». 4 Απριλίου 2022. Ανακτήθηκε στις 16 Οκτωβρίου 2022.
18. ↑  «Qatar to host 2023 Aisan Cup – Asian Football Confederation». 17 Οκτωβρίου 2022. Ανακτήθηκε στις 17 Οκτωβρίου 2022.
19. ↑  «Qatar To Host 2023 Asian Cup Football: AFC». 17 Οκτωβρίου 2022. Ανακτήθηκε στις 17 Οκτωβρίου 2022.
20. ↑  «QFA unveils new brand identity, website». thepeninsulaqatar.com. 17 Νοεμβρίου 2013. Ανακτήθηκε στις 2 Μαρτίου 2023.
21. ↑  «رسميًا.. الكشف عن شعار ملف قطر لاستضافة كأس آسيا 2027 – (فيديو)». alquds.co.uk. 18 Δεκεμβρίου 2020. Ανακτήθηκε στις 2 Μαρτίου 2023.

Εξωτερικοί σύνδεσμοι
--------------------

* Επίσημος ιστότοπος
* Το Κατάρ Αρχειοθετήθηκε 2018-12-12 στο Wayback Machine. στον ιστότοπο της FIFA
* Το Κατάρ στον ιστότοπο της AFC

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Εθνικές ομοσπονδίες ποδοσφαίρου της Ασίας (AFC) |
| --- |
|  |
| Νοτιανατολική Ασία (ASEAN) | 
* Ανατολικό Τιμόρ
* Αυστραλία
* Βιετνάμ
* Ινδονησία
* Καμπότζη
* Λάος
* Μαλαισία
* Μιανμάρ
* Μπρουνέι
* Σιγκαπούρη
* Ταϊλάνδη
* Φιλιππίνες
 |
|  |
| Κεντρική Ασία (CAFF) | 
* Αφγανιστάν
* Κιργιστάν
* Ουζμπεκιστάν
* Τατζικιστάν
* Τουρκμενιστάν
 |
|  |
| Ανατολική Ασία (EAFF) | 
* Βόρεια Κορέα
* Βόρειες Μαριάνες Νήσοι1
* Γκουάμ
* Ιαπωνία
* Κίνα
* Κινεζική Ταϊπέι
* Μακάο2
* Μογγολία
* Νότια Κορέα
* Χονγκ Κονγκ2
 |
|  |
| Νότια Ασία (SAFF) | 
* Ινδία
* Μαλδίβες
* Μπανγκλαντές
* Μπουτάν
* Νεπάλ
* Πακιστάν
* Σρι Λάνκα
 |
|  |
| Δυτική Ασία (WAFF) | 
* Ηνωμένα Αραβικά Εμιράτα
* Ιορδανία
* Ιράκ
* Ιράν
* Κατάρ
* Κουβέιτ
* Λίβανος
* Μπαχρέιν
* Ομάν
* Παλαιστίνη
* Σαουδική Αραβία
* Συρία
* Υεμένη
 |
|  |
| Δεν ανήκουν πλέον | 
* Ισραήλ (μετακινήθηκε στην UEFA το 1994)
* Καζακστάν (μετακινήθηκε στην UEFA το 2002)
* Νέα Ζηλανδία (Ιδρύθηκε η ΟΦΚ το 1966)
 |
|  |
| 
1 Προσωρινό μέλος - Δεν είναι μέλος της FIFA
2Η FIFA και η ΑΦΚ χρησιμοποιούν τους όρους Χονγκ Κονγκ και Μακάο. Η ΕΑΦΦ χρησιμοποιεί τους όρους Χονγκ Κονγκ, Κίνα και Μακάο, Κίνα. |

 |